
Ministru kabineta sēdes protokollēmums

Informatīvais ziņojums "Informatīvais ziņojums “Par nacionālas iniciatīvas “Study in Latvia” turpmāko finansēšanu”"

· 1. Pieņemt zināšanai iesniegto informatīvo ziņojumu.
· 2. Atbalstīt Izglītības un zinātnes ministrijas priekšlikumu veikt apropriācijas pārdali no Izglītības un zinātnes ministrijas budžeta apakšprogrammas 03.01.00 "Augstākās izglītības programmu nodrošināšana" prioritārā pasākuma “Inovatīvas valsts digitālās pārvaldības zinātniskās un mācību kompetences attīstība ar tenūras modeli un studiju programmu” uz apakšprogrammu 42.05.00 “Valsts izglītības attīstības aģentūras darbības nodrošināšana” 2026. gadam 323 989 euro apmērā, 2027. gadam 315 185 euro apmērā, 2028. gadam 323 989 euro apmērā, 2029. gadam un turpmāk ik gadu 323 989 euro apmērā, lai nodrošinātu finansējumu nacionālās iniciatīvas “Study in Latvia” turpināšanai.
· 3. Izglītības un zinātnes ministrijai 2026.gadā normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā protokollēmuma 2. punktam.
· 4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali atbilstoši šā protokollēmuma 2. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

